Suchinthana/ta-wikipedia huggingface dataset:
பிளமேன்கோ நடனங்கள்

பிளமேன்கோ நடனங்கள்:

௧. தொனா பாலோஸ் 
௧. தேப்லா 
௨. மார்த்திநேத்தேஸ் 
௩. கார்செலேராஸ் 
௪. சாயேத்தாஸ்
௫. தொனாஸ் 
௬. த்ரீயா 
௨. சொலேயாவின் தாளத்திலிருந்து 
௧. அல்போறேயா 
௨. பூலேரியாஸ் 
௩. கான்யா மற்றும் போலோ 
௪. கான்தீன்யாஸ் 
௧. அலெக்ரீயாஸ்
௨. காரகொலேஸ் 
௩. மிராப்ராஸ் 
௪. ரோமேராஸ் 
௫. மற்ற கான்தீன்யாஸ் 
௩. பந்தாங்கோவிலிருந்து 
௧. பந்தாங்கோஸ் தே உயெல்வா 
௨. பந்தாங்கோஸ் ஒரியெந்தாலெஸ் 
௧. பந்தாங்கோஸ் அபாந்தோலாவோஸ் 
௧. வேர்தியாலேஸ் 
௨. ரோதேன்யாஸ் 
௩. ஹாபேரா 
௨. பந்தாங்கோஸ் லீப்ரேஸ் 
௧. கிரனயீனாஸ் 
௨. மேதியா கிரனயீனாஸ் 
௩. மாலாகுவேன்யாஸ் 
௪. காந்தெஸ் தே லாஸ் மீனாஸ் 
௧. மிநேரா 
௨. தராண்டோஸ் 
௩. தராந்தாஸ்
௪. கார்தகேநேராஸ் 
௫. மூர்சியானா 
௭. இலேவன்தீக்கா 
௮. காந்தெஸ் தே மாத்ருகா 
௩. பந்தாங்கோஸ் பெர்சொனாலேஸ் 
௪. சிகுவீரீயாவிலிருந்து 
௧. காபாலேஸ் 
௨. லிவியானாஸ் 
௩. சிகுவீரீயாஸ் 
௪. செர்ரானா 
௫. தாங்கோவிலிருந்து 
௧. பரூக்கா 
௨. காரோத்தீன் 
௩. மரியானாஸ் 
௪. தரான்தொஸ் (நாட்டியத்திற்கு வாசிக்கப்ப்படும்போழுது)
௫. தியேந்தோஸ்
௭. தாங்குவீயோஸ் 
௮. தாங்கோ 
௯. சால்சா 
௬. ஈதா இ வுவேல்த்தாவிலிருந்து
௧. கொம்பியானாஸ் 
௨. குவாகீராஸ் 
௩. மிலோன்காஸ்  
௪. ரூம்பா 
௫. வீதாலீத்தாஸ் 
௭. மற்றவை 
௧. காம்பாநியெரொஸ்
௨. பாம்பெரா 
௩. செவியானாஸ் 
௪. நானாஸ் 
௫. சாம்ப்ராஸ் 
௬. சொரோங்கோ

மேலும் காண்க
 பிளமேன்கோ கிதார்
 பிளமேன்கோ இசை

பிளமேன்கோ நடனம்
சான்று எதுவும் தரப்படாத கட்டுரைகள்
பிரேசில் கொட்டை

பிரேசில் கொட்டை என்பது தென் அமெரிக்காவில் பெரிதும் கிடைக்கும் மனிதர் உண்ணும் கொட்டை ஆகும். அமொசான் காடுகளில் உள்ள பெரிய மரங்களில் இருந்து இவை பெரிதும் பெறப்படுகின்றன. இந்த மரத்தின் அறிவியல் பெயர் Bertholletia excelsa ஆகும்.

இந்த கொட்டைகளை ஒரு நாள் நீரில் நனைத்து வைத்திருந்து, பின்னர் அவித்து உண்ணலாம்.

கொட்டைகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
அசோக் சவான்

அசோக் சங்கர்ராவ் சவான் () (பிறப்பு ) முன்னாள்  மகாராட்டிர முதலமைச்சராவார். மும்பை தீவிரவாத நிகழ்வின் பின்னணியில் விலாசராவ் தேசுமுக்கின் பதவிவிலகலை அடுத்து கடந்த 8 திசம்பர் 2008 அன்று சவான் பதவியேற்றார். கலாசாரம், தொழிற்துறை, சுரங்கங்கள் மற்றும் நெறிமுறை அமைச்சுகளை தன்னகத்தே கொண்டுள்ளார். முன்னாள் மகாராட்டிர முதலமைச்சரான சங்கர்ராவ் சவான் எஸ். பி.சவானின் மகனாவார்.

அக்டோபர் 2009ஆம் ஆண்டு நடந்த மாநிலப் பொதுத்தேர்தலில் வெற்றிபெற்று மீண்டும் காங்கிரசு-தேசிய காங்கிரசின் கூட்டணி ஆட்சிக்குத் தலைமையேற்று 7 நவம்பர் 2009 அன்று மகாராட்டிர முதலமைச்சராகப் பொறுப்பேற்றார்.

ஆதர்சு குடியிருப்புச் சங்கம்
மும்பையில் ஆதர்சு குடியிருப்புச் சங்க ஊழல் புகார்களை அடுத்து தமது முதலமைச்சர் பதவியிலிருந்து நவம்பர் 09, 2010 அன்று விலகினார். இவரையடுத்து பிரித்திவிராசு சவான் மகாராட்டிர முதல்வராகப் பொறுப்பேற்றுள்ளார்.

அரசியல் வாழ்க்கை 
விஞ்ஞானத்தில் பட்டப்படிப்பினைத் தொடர்ந்து வணிக மேலாண்மையில் பட்டமேற்படிப்பு படித்துள்ளார்.. தனது அரசியல் வாழ்வை மகாராட்டிர பிரதேச காங்கிரசின் பொது செயலாளராகத் தொடங்கினார். 87-88 ஆண்டுகளில் நாந்தேடு மக்களவைத் தொகுதியிலிருந்து நாடாளுமன்ற உறுப்பினராக தேர்ந்தெடுக்கப்பட்டார். 1992இல் மகாராட்டிர மேலவைக்கு சட்டமன்ற உறுப்பினர்களால் தேர்ந்தெடுக்கப்பட்டார்.1993இல் பொதுப்பணித்துறை, ஊரக வளர்ச்சித்துறை,மற்றும் உள்துறை அமைச்சுகளில் துணை அமைச்சராகப் பணியாற்றினார். 2003இல், அவர் போக்குவரத்து, துறைமுகங்கள், கலாசார விவகாரங்கள் மற்றும் நெறிமுறை அமைச்சரானார். 1995 - 1999 காலகட்டத்தில் மகாராட்டிர மாநில காங்கிரசு பொது செயலாளராக பணியாற்றினார்.

மேற்கோள்கள்

வெளி இணைப்புகள்
 Biodata 
உறுப்பினர் விவரம் - இந்திய மக்களவை  

வாழும் நபர்கள்
1958 பிறப்புகள்
மகாராட்டிரத்தைச் சேர்ந்த இந்திய தேசிய காங்கிரஸ் அரசியல்வாதிகள்
16வது மக்களவை உறுப்பினர்கள்
8வது மக்களவை உறுப்பினர்கள்
மகாராட்டிர மாநில முதலமைச்சர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
1625

1625 (MDCXXV) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டாகும்.

நிகழ்வுகள் 
 மார்ச் 27 - இங்கிலாந்தின் மன்னனாக முதலாம் சார்ல்ஸ் முடிசூடினான்.
 மே 15 - ஆஸ்திரியாவில் கிளர்ச்சியில் ஈடுபட்ட விவசாயிகள் தூக்கிலிடப்பட்டனர்.
 செப்டம்பர் 24 - டச்சு நாட்டவர் புவேர்ட்டோ ரிக்கோவின் சான் ஜுவான் நகரைத் தாக்கினர்.
 டிசம்பர் 9 - நெதர்லாந்தும் இங்கிலாந்தும் இராணுவ உடன்படிக்கையில் கையெழுத்திட்டனர்.

திகதி குறிப்பிடாத நிகழ்வுகள் 
 வில்லியம் ஆவுட்ரெட் என்ற ஆங்கிலேயர் சறுக்கும் அளவுகோலை (slide rule) கண்டுபிடித்தார்.
 டச்சு நாட்டவர் மான்ஹட்டன் பகுதியில் குடியேஎறி, நியூ ஆம்ஸ்டர்டாம் நகரை உருவாக்கினர்.
 ஆங்கில மொழியில் முதன் முதலாக ஆஸ்திரேலியா என்ற சொல் பாவிக்கப்பட்டது.
 யாழ்ப்பாணக் கோட்டையின் கட்டிட வேலைகள் ஆரம்பமாயின.

முகாலயப் பேரரசர்கள் 
 ஜஹாங்கீர் (1605-1627

பிறப்புகள்

இறப்புகள் 
 முத்துத் தாண்டவர்

1625 நாட்காட்டி

மேற்கோள்கள்
அரபு இசை

அரபு இசை என்பது, அரபு நாட்டிலுள்ள அரபு பாப் இசை முதல் அரபு செம்மிசை வரை தன்னுள் அடக்கிய ஒரு இசை வகை. நவீன அரபு இசை உலகில் நீண்ட காலமாக கெய்ரோ, எகிப்து இல் இருந்து வெளியிடப்படும் இசையின் போக்குகளால் ஆதிக்கம் செலுத்தப்பட்டு வருகின்றது.

வரலாறு

முன் இசுலாமிய காலம்
முன்-இசுலாமிய அரபு இசை பண்டைய மத்திய கிழக்கு இசையை போலவே இருந்தது.

உசாத்துணைகள்

மேற்கோள்கள்

இசை வகைகள்
மு. க. முத்து

மு.க.முத்து தி. மு. க பிறப்பு: சனவரி 14 1948 முன்னாள் தலைவர் மு.கருணாநிதியின் மூத்த மகன். மு.கருணாநிதியின் மூத்த மனைவியும் சிதம்பரம் ஜெயராமன் சகோதரியுமான பத்மாவதி இவரின் தாயார் ஆவார். தந்தையின் கலையுலக வாரிசாக திரைப்படங்களில் நடிக்கத் தொடங்கினார். இந்த முடிவு தமிழக அரசியலில் ஒரு திருப்பத்தை உண்டாக்கியது. தனது திரை வாழ்விற்கு வந்த எதிர்ப்பு பணியாக இதைக் கருதிய எம்.ஜி.ஆர். திமுகவிலிருந்து பிரிந்து அண்ணா திராவிட முன்னேற்ற கழகமெனத் தனிக்கட்சி துவங்க வித்திட்டது இந்நிகழ்வு

பூக்காரி படத்தில் தொடங்கி பிள்ளையோ பிள்ளை, சமையல்காரன், அணையா விளக்கு என்று தொடர்ந்து பல படங்களில் நடித்தார் மு.க.முத்து. நடிப்பு மட்டும் இல்லாமல் படங்களில் பாடியும் உள்ளார். இவரின் நல்ல மனதில் குடியிருக்கும் நாகூர் ஆண்டவா, சொந்தக்காரங்க எனக்கு ரொம்ப பேருங்க.. பாடல்கள் மக்களால் மிக விரும்பப்பட்டவை.

தனிப்பட்ட வாழ்க்கையில் இவருக்கு ஏற்பட்ட பல்வேறு சோதனைகளுக்குப் பிறகு - சுமார் 20 ஆண்டுகளுக்கு பிறகு - மீண்டும் திரைப்பட உலகுக்கு வந்தார். பவித்ரன் இயக்கத்தில் வெளியான மாட்டு தாவணி என்ற திரைப்படத்துக்காக தேவா இசையமைப்பில் நாட்டுப்புறப் பாடல் ஒன்றைப் பாடினார்.

இதனையும் காண்க
 கருணாநிதி குடும்பம்

குறிப்பு

தமிழ்த் திரைப்பட நடிகர்கள்
கருணாநிதி குடும்பம்
1948 பிறப்புகள்
வாழும் நபர்கள்
1947 பிறப்புகள்
பேரி

பேரி எனப்படுவது ஒரு தாவரப் பேரினத்தையும் அத்தாவரத்தின் உண்ணத்தக்க பழத்தையும் குறிக்கும். சீனா, இத்தாலி, ஐக்கிய அமெரிக்கா போன்ற நாடுகளில் இது பெரிதும் பயிரிடப்படுகிறது. தமிழ்நாட்டின் சில இடங்களிலும் இலங்கையின் மலைநாட்டுப் பகுதிகளிலும் இந்தோனேசியா உட்பட தென்கிழக்காசிய நாடுகளிலும் இது பயிரிடப்படுகிறது. இந்தப் பழம் ஒவ்வாமைத்தன்மை மிகக் குறைந்த, விட்டமின், நார்ப் பொருள் மிக்க உணவாகும்.

வரலாறு 
குளிரான மிதவெப்பத் தட்பவெப்பம் கொண்ட பகுதிகளில் பேரி மரம் மிகப் பழைய காலம் தொட்டே பயிரிடப்பட்டு வருகின்றது. இதன் பழம் உணவாகப் பயன்பட்டதற்கான சான்றுகளும் வரலாற்றுக்கு முந்திய காலம் முதலிருந்தே கிடைக்கின்றன. சுவிசு ஏரிக் குடியிருப்புக்களில் இதன் தடயங்கள் கிடைத்துள்ளன. இதைக் குறிக்கும் "பியர்" என்னும் சொல் அல்லது அதையொத்த சொற்கள் எல்லா செல்டிய மொழிகளிலும் காணப்படுகின்றன.

மேற்கோள்கள்

பழ மரங்கள்
பழங்கள்
பராக்

பராக் அல்லது பலோ அல்டோ ஆராய்ச்சி மையம் என்பது ஒரு ஆராய்ச்சியும் விருத்தியும் செய்யும் ஒரு முதன்மை நிறுவனம் ஆகும். வரைகலை பயனர் இடைமுகம், லேசர் அச்சுப்பொறி, எத்தர்நெட், பொருள் நோக்கு நிரலாக்கம் உட்பட பல முக்கிய தகவல் தொழில்நுட்பத்தின் பல முக்கிய கண்டுபிடிப்புகள் இந்த நிறுவனத்தால் செய்யப்பட்டவை. இது Xerox நிறுவனத்தில் ஓர் அங்கமாக செயற்பட்டு வருகிறது.

முக்கிய கண்டுபிடிப்புகள் 
 வரைகலை பயனர் இடைமுகம்

மேற்கோள்கள்

ஆய்வு நிறுவனங்கள்
டுபோண்ட் மைய ஆய்வு

டுபோண்ட் மைய ஆய்வு என்பது டுபோண் நிறுவனத்தின் ஆய்வும் விருத்தியும் செய்யும் அங்கம் ஆகும்.  வேதியியல் துறையில் ஆய்வு செய்யும் முதன்மை நிறுவனங்களில் இதுவும் ஒன்று.  ஐக்கிய அமெரிக்காவில் முதன்மைத் வளாகத்தையும், உலகின் பல பாகங்களில் துணைத் தளாகங்களையும் இது கொண்டுள்ளது.  பல முக்கிய கண்டுபிடிப்புகளை இது செய்துள்ளது.

மேற்கோள்கள்

ஆய்வு நிறுவனங்கள்
பாக்கோ செபேரோ

பாக்கோ செபேரோ என்பவர், மார்ச்சு திங்கள் 6ஆம் தேதி 1942ஆம் வருடத்தில் காதீசில் பிறந்தார். இவர் ஒரு எசுப்பானிய பிளமேன்கோ கிதார் கலைஞர் ஆவார். இவர், பிற பாடகர்களுக்கு ஒத்திசை வாசிப்பது மட்டுமின்றி, தனியிசையில் இவர் கோராசொன் ஈ போர்தோன்(Corazón y Bordón) மற்றும் தே பூரா சேப்பா(De Pura Cepa) போன்ற இசைக்கோவைகளையும் வெளியிட்டுள்ளார்.

மேலும் காண்க
 பாக்கோ பேன்யா
 சாபீக்காஸ்

வெளி இணைப்புகள்
http://www.youtube.com/watch?v=tg5o5zpbqt4 (பாக்கோ செபேரோவின் ரும்பா)

http://www.youtube.com/watch?v=kdoXBJzjBUg

http://www.youtube.com/watch?v=RZup7LjohP4

கிதார் கலைஞர்கள்
பிளமேன்கோ கிதார் கலைஞர்கள்
எசுப்பானிய கிதார் கலைஞர்கள்
1942 பிறப்புகள்
வாழும் நபர்கள்
மைக்ரோசாப்ட் ஆய்வு

மைக்ரோசாப்ட் ஆய்வு என்பது கணினி அறிவியல் துறையில் ஆய்வுகள் மேற்கொள்ளும் மைக்ரோசாப்ட்டின் ஒரு பிரிவு ஆகும்.  இது 1991 ம் ஆண்டில் தொடங்கப்பட்டது.  பல முன்னணி ஆய்வாளர்களை இது கொண்டுள்ளது.

துறைகள் 
 படிமுறைத் தீர்வு, கணிமைக் கோட்பாடு
 வன்பொருள் விருத்தி
 மனித கணினி ஊடாட்டம்
 Machine learning, adaptation, and intelligence 
 பல்லூடகம், வரைகலை
 தேடல், மீட்டெப்பு, அறிவு மேலாண்மை
 பாதுகாப்பு, cryptography 
 சமூக கணிமை
 மென்பொருள் விருத்தி
 ஒருங்கியங்கள், கட்டமைப்பு, நகர்வு, வலைப்பின்னல் (Systems, architectures, mobility, and networking)
 Computational and Systems Biology

மேற்கோள்கள்

ஆய்வு நிறுவனங்கள்
அலி அக்பர் கான்

அலி அக்பர் கான் (Ali Akbar Khan, வங்காளம்: আলী আকবর খাঁ, ஏப்ரல் 14, 1922 – ஜூன் 18, 2009), இந்துஸ்தானி இசைக் கலைஞரும் சரோத் வாத்தியக் கலைஞரும் ஆவார். இவர் கான்சாகிப் அல்லது உஸ்தாத் (மாஸ்டர்) என்றழக்கப்படுகிறார். மேற்குலகில் சித்தார் மேதை ரவி சங்கருடன் இணைந்து இந்திய இசையை பன்முகப்படுத்திய பெருமை இவருக்கு உண்டு. 1956 ஆம் ஆண்டில் இவர் கல்கத்தாவில் ஒரு இசைக் கல்லூரியையும், 1967 இல் அலி அக்பர் இசைக்கல்லூரி என்ற பெயரில் ஒரு இசைக்கல்லூரியையும் ஆரம்பித்தார். இக்கல்லூரி தற்போது கலிபோர்னியாவில் சான் ரபாயெல் என்ற இடத்தில் இயங்குகிறது. இதன் கிளை நிறுவனம் சுவிடசர்லாந்தில் இயங்குகிறது. கான் பல இந்துஸ்தானி இராகங்களையும் அமைத்துள்ளார்.

இவரது தந்தை அலாவுதீன் கான் இடம் முறையாக இசைப்பயிற்சி பெற்ற அலி அக்பர் கான், 1955 ஆம் ஆண்டில் வயலின் இசைக்கலைஞர் யெகுடி மெகினின் அழைப்பின் பேரில் முதல் தடவையாக அமெரிக்கா வந்தார். பின்னர் அங்கேயே (கலிபோர்னியாவில்) குடியேறினார். கான் இந்தியாவின் பத்ம விபூசன் விருதை 1989 ஆம் ஆண்டில் பெற்றார். அத்துடன் ஐந்து முறை கிராமி விருதுகளுக்காகப் பரிந்துரைக்கப்பட்டவர்.

குறிப்புகள்

வெளி இணைப்புகள் 
 Ali Akbar College of Music
 Ali Akbar Khan Discography
 சரோட் இசைக்கலைஞர் அலி அக்பர் கான் மரணம்

1922 பிறப்புகள்
இந்துஸ்தானி இசைக் கலைஞர்கள்
இந்திய அமெரிக்கர்கள்
2009 இறப்புகள்
இந்திய முஸ்லிம்கள்
வரிசைப்படுத்தல் (கணினியியல்)

வரிசைப்படுத்தல் ஒரு அடிப்படைக் கணிமைச் செயற்பாடு. ஒரு பட்டியலில் உள்ள உறுப்புகளை ஒரு குறிப்பிட்ட ஒழுங்கில் வரிசைப்படுத்தப்படும். எ.கா சொற்களை அகரவரிசைப்படுத்தல், எண்களை ஏறுமுகமாக வரிசைப்படுத்தல் போன்றவை.

தமிழ் சொற்களை வரிசைப்படுத்தல் (பி.எச்.பி) எடுத்துக்காட்டு 
பி.எச்.பி இல் உள்ள ஒரு செயற்கூற்றைக் (sort) கொண்டு தமிழ் சொற்களைக் கொண்ட ஒர் அணியை பின்வருமாறு அகரவரிசைப்படுத்தலாம்.  

<?php
// செயற்பாடு: தமிழ் சொற்களை வரிசைப்படுத்தல்

$எடுத்துக்காட்டு = "ஈழம் அம்மா இசை கல்வி ஆடு பொருளாதாரம் ஏர்";
$அணி_எகா = explode(" ", $எடுத்துக்காட்டு);  

echo "<pre>";
print_r ($அணி_எகா);
echo "</pre>";

echo "<br />";

sort($அணி_எகா);

echo "<pre>";
print_r ($அணி_எகா);
echo "</pre>";

?>
Array
(
    [0] => ஈழம்
    [1] => அம்மா
    [2] => இசை
    [3] => கல்வி
    [4] => ஆடு
    [5] => பொருளாதாரம்
    [6] => ஏர்
)

Array
(
    [0] => அம்மா
    [1] => ஆடு
    [2] => இசை
    [3] => ஈழம்
    [4] => ஏர்
    [5] => கல்வி
    [6] => பொருளாதாரம்
)

படிமுறைத் தீர்வுகள்
தமிழ்க் கணிமை நிரல் எடுத்துக்காட்டுக்கள் உள்ள கட்டுரைகள்
பாக்கோ பேன்யா

பாக்கோ பேன்யா சூன் திங்கள் 1ஆம் தேதி 1942 ஆம் ஆண்டில் எசுப்பானியாவிலுள்ள கோர்தோபா என்னும் இடத்தில் பிறந்தார். இவரது இயற்பெயர் பிரான்ஸிஸ்க்கோ பேன்யா பெரேஸ். இவர், அவரது ஆறாம் வயதிலேயே கிதார் கற்க ஆரம்பித்து, பன்னிரெண்டாம் வயதிலேயே மேடையில் வாசிக்க ஆரம்பித்து விட்டார். இவர், செம்மிசை கிதார் கலைஞர் சான் வில்லியம்ஸின் நல்ல நண்பர் ஆவார்.

மேலும் காண்க 
 பாக்கோ செபேரோ

வெளி இணைப்புகள் 
http://www.youtube.com/watch?v=63a4R8m0_Dg (பாக்கோ பேன்யாவின் கிரனயீனாஸ்)

1942 பிறப்புகள்
வாழும் நபர்கள்
பிளமேன்கோ கிதார் கலைஞர்கள்
கிதார் கலைஞர்கள்
எசுப்பானிய கிதார் கலைஞர்கள்
குர்துபா

குர்துபா என்பது தென் எசுப்பானியாவிலுள்ள அந்தலூசியாவிலுள்ள ஒரு நகரமும், குர்துபா மாகணத்தின் தலைநகரமும் ஆகும். இந்நகரம், கிலௌடியஸ் மார்செல்லஸால் தோற்றுவிக்கப்பட்டது. 2011 இல் இதன் சனத்தொகை 330,000 ஆகக் காணப்பட்டது. 10 ஆம் நூற்றாண்டில் குர்துபா நகரமானது உலகிலேயே மிகவும் பிரசித்தி பெற்ற நகரங்களில் ஒன்றாக விளங்கியது. இதன் பழைய நகரமானது யுனெஸ்கோவினால் உலகப் பாரம்பரியக் களமாக பிரகடனம் செய்துவைக்கப்பட்டது.

காலநிலை
இந்நகரத்தின் காலநிலையானது, கோடை காலங்களில் மிகவும் வெப்பமாகக் காணப்படுகிறது (சராசரியாக சூலையில் ).

தட்ப வெப்ப நிலை

References

மேலும் வாசிக்க
19 ஆம் நூற்றாண்டில் வெளியிடப்பட்டது

20 ஆம் நூற்றாண்டில் வெளியிடப்பட்டது

 

21 ஆம் நூற்றாண்டில் வெளியிடப்பட்டது

வெளி இணைப்புகள்

நகராட்சியில் உத்தியோகப்பூர்வ இணையத்தளம் 
கோர்தோபாவில் சுற்றுலாத்துறை 
கோர்தோபாவின் சுற்றுலாத்துறையும் அமைந்துள்ள நினைவுச்சின்னங்களும் 
கோர்தோபாவின் போக்குவரத்துத் தகவல் 
Natural Monument Sotos de la Albolafia  
Córdoba: The City that Changed the World by தி கார்டியன்
Córdoba Mosque and Roman Bridge – The second largest mosque and a Roman Bridge with 17 arches Córdoba, Roman City (Spain)
Spanish Tourism Board official website in English for United States

இவற்றையும் பார்க்க
 கோர்தோபா பள்ளிவாசல் - தேவாலயம்

எசுப்பானிய நகரங்கள்
எசுப்பானிய உலக பாரம்பரியக் களங்கள்
கலீபகங்களின் தலை நகரங்கள்
கிரனாதா

இதே பெயரில் உள்ள நாடு பற்றி அறிய கிரெனடா கட்டுரையைப் பார்க்க.

கிரனாதா (Granada) என்பது, எசுப்பானியா நாட்டின் அந்தாலூசியா பிரதேசத்தில் உள்ள கிரானதா மாகாணதின் தலைநகரம்  ஆகும். 2005 இல் இதன் மக்கள்தொகை 236,982 ஆக இருந்தது. இங்கு விளையும் மாதுளை (எசுப்பானீயம்: கிரனாதா/Granada) இதற்கு சிறப்பூட்டும் வகையில் உள்ளன.

இதனையும் காண்க
கிரனடா பெருங்கோவில்

மேற்கோள்கள்

எசுப்பானிய நகரங்கள்
ராமராஜன்

இராமராஜன் ஒரு தமிழ்த் திரைப்பட நடிகர் மற்றும் அரசியல்வாதி ஆவார். இவர், அதிமுக-வின் தலைமை கழக பேச்சாளராக பொறுப்பு வகித்தார். இவர் 1998ல்  திருச்செந்தூர் மக்களவைத் தொகுதியிலிருந்து தேர்ந்தெடுக்கப்பட்டு நாடாளுமன்ற உறுப்பினராக பணியாற்றினார்.

திரைப்படத் துறை பங்களிப்புகள்
எண்பதுகளின் இறுதியில் உச்சத்தில் இருந்தவர். முதலில் உதவி இயக்குனராகவும் மற்றும் இயக்குனராகவும் இருந்து பிறகு முழுநேர நடிகரானார். இவர் நடித்த கரகாட்டக்காரன் திரைப்படம் மதுரையில் ஒரு திரையரங்கில் ஓராண்டு ஓடி சாதனைப் படைத்தது.

கங்கை அமரன், இரங்கராஜன் ஆகியோர் இவரது இயக்குனர்களாக இருந்தனர்.

இவர் நடித்த புகழ்பெற்ற ஏனைய திரைப்படங்கள் - எங்க ஊரு பாட்டுக்காரன், தங்கமான ராசா, ஊருவிட்டு ஊருவந்து,  வில்லுபாட்டுக்காரன், நம்ம ஊரு நல்ல ஊரு, ரயிலுக்கு நேரமாச்சு போன்ற பல திரைப்படங்கள் ஆகும்.

தொழில்
இராமராஜன் 1977 ஆம் ஆண்டு தொடங்கி சிறிய வேடங்களில் நடித்து தனது வாழ்க்கையைத் தொடங்கினார். அவர் மண்ணுக்கேத்த பொண்ணு (1985) உடன் இயக்குநராக மாறினார். இத்திரைப்படத்திற்கு இராமராஜன் கங்கை அமரனை அணுகி இசையமைக்க செய்கிறார். 1986 ஆம் ஆண்டில் வெளியான நம்ம ஊரு நல்ல ஊரு திரைப்படத்தில் ஒரு முன்னணி கதாபாத்திரத்தை அவர் பெற்றார். கிராமத்தை அடிப்படையாகக் கொண்ட படங்களில் திரைப்படங்களைச் செய்வதில் அவர் பிரபலமானவர்; இந்த படங்கள் இராமராஜனின் குறிப்பிடத்தக்க அடையாளமாக மாறியது. அவர் இருண்ட சட்டை மற்றும் வண்ணமயமான ஆடைகளுக்கு பெயர் பெற்றவர். இவரது கரகாட்டக்காரன் (1989) திரைப்படம் மகா பெரும் வெற்றி பெற்றது. இது 25 மையங்களில் 100 நாட்களுக்கு மேல், ஏழு முதல் எட்டு மையங்களில் ஓராண்டு மற்றும் நான்கு திரையரங்குகளில் 400 நாட்கள் ஓடியது.  இது இராமராஜன் கதாநாயகனாக நடித்த 18 வது படம், மற்றும் கங்கை அமரனுடன் மூன்றாவது ஒத்துழைப்பு. இரண்டு வெற்றிப் பிறகு எங்க ஊரு பாட்டுக்காரன் (1987) மற்றும் செண்பகமே செண்பகமே (1988).  எங்க ஊரு காவல்காரன் (1988) மற்றும் பாட்டுக்கு நான் அடிமை (1990) ஆகியவற்றில் நடித்ததற்காகவும் அவர் அறியப்படுகிறார் .  அப்போதைய நட்சத்திரங்களான ரசினிகாந்த் மற்றும் கமல்ஹாசனுடன் ஒப்பிடும்போது அவரது படங்கள் பிரபலமாக இருந்தன. 2000 க்குப் பிறகு, அவரது வாழ்க்கை கீழ் பக்கத்தை எதிர்கொள்ளத் தொடங்கியது. இவரது குறைந்த பட்ஜெட் படம் மேதை 2012 இல் வெளியிடப்பட்டது மற்றும் பாக்ஸ் ஆபிஸில் தோல்வியடைந்தது.

தனிப்பட்ட வாழ்க்கை
இவர் திரைப்பட நடிகை நளினியை 1987ஆம் ஆண்டு திருமணம் செய்து கொண்டார். இவர்களுக்கு அருண், அருணா என இரண்டு பிள்ளைகள் உள்ளன. பின்பு 2000 ஆம் ஆண்டு இருவரும் விவாகரத்துப் பெற்றுக்கொண்டனர்.உடன்பிறந்தோர்

5 பேர் 2 அண்னண் 2 அக்கா

வைரந்தாள் என்ற சகோதரரி உண்டு

அரசியல் வாழ்க்கை
திசம்பர் 12, 2010 அன்று அதிமுக பரப்புரைக்காகத் திருநெல்வேலி செல்லும் போது மதுரை அருகே நல்லம்ம நாயக்கன் பட்டியில் சாலை ஓரப் பேருந்து நிறுத்தத்தில் மோதி இவர் சென்ற மகிழுந்து விபத்துக்குள்ளானதில் இவருக்குத் தலையிலும் காலிலும் கடுமையான காயம் ஏற்பட்டது. மகிழுந்து ஓட்டுநர் விபத்து நடந்த இடத்திலேயே இறந்தார்.

மேற்கோள்கள்

தமிழ்த் திரைப்பட நடிகர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
13வது மக்களவை உறுப்பினர்கள்
12வது மக்களவை உறுப்பினர்கள்
வாழும் நபர்கள்
இருபதாம் நூற்றாண்டு இந்திய அரசியல்வாதிகள்
1960 பிறப்புகள்
தமிழ்நாட்டைச் சேர்ந்த மக்களவை உறுப்பினர்கள்
உலோலா புலோறேஸ்

உலோலா புலோறேஸ் (ஆங்கிலம்: Lola Flores, எசுப்பானியம்: Lola Flores) சனவரி திங்கள் 21ஆம் தேதி 1923ஆம் ஆண்டில் பிறந்தார். இவர், உரோமா மக்களின் வம்சாவழியில் வந்த எசுப்பானிய பாடகர், நடிகர் மற்றும் நாட்டியக் கலைஞர் ஆவார். இவரது இயற்பெயர் மாறீயா தே லோஸ் தோலோறேஸ் பிலோறேஸ் றுவிஸ் (María de los Dolores Flores Ruiz) ஆகும். இவர், மே திங்கள் 16ஆம் தேதி 1995ஆம் ஆண்டில் உயிர் நீத்தார்.

மேற்கோள்கள்

எசுப்பானிய இசைக்கலைஞர்கள்
எசுப்பானியப் பாடகர்கள்
1923 பிறப்புகள்
1995 இறப்புகள்
பிளமேன்கோ பாடகர்கள்
எசுப்பானியப் பெண்கள்
தாலீயா

தாலீயா என்பவர் ஒரு மெக்சிக்க பாப் பாடகரும், நடிகரும் ஆவார். இவர், ஆகஸ்ட்டு திங்கள் 26ஆம் தேதி 1971ஆம் ஆண்டில் மெக்சிக்கோ நகரத்தில் பிறந்தார். இவரது இயற்பெயர் அறியாத்னா தலீயா சோதி மிராந்தா (Ariadna Thalia Sodi Miranda) ஆகும். இவர், இவரது 9ஆம் வயதிலேயே மேடையில் பாடத்துவங்கிவிட்டார். இவரது மிகவும் அதிகமாக விற்கப்படும் இசைக்கோவை அமோர் ஆ லா மெக்சிகானா (Amor a la mexicana) என கருதப்படுகிறது.

மேற்கோள்கள்

பாடகர்கள்
எசுப்பானிய இசைக்கலைஞர்கள்
1971 பிறப்புகள்
வாழும் நபர்கள்
அமோர் ஆ லா மெக்சிகானா

அமோர் ஆ லா மெக்சிகானா தாலீயாவின் ஆறாவது இசைக்கோவை ஆகும். இதுவரை 6.5மில்லியன் பிரதிகள் விற்கப்பட்டுள்ளன. இது 20 பிளாட்டின தட்டுகளையும் 33 தங்கத்தட்டுகளையும் பெற்றுள்ளது.

மேற்கோள்கள்

இசைத் தொகுப்புக்கள்‏‎
தோமாதீத்தோ

தோமாதீத்தோ 1958ஆம் ஆண்டில் அல்மேரீயாவில் பிறந்தார். இவர் ஒரு எசுப்பானிய பிளமேன்கோ கிதார் கலைஞர். இவரது தந்தை தொமாத்தேயும் ஒரு புகழ்பெற்ற பிளமேன்கோ கிதார் கலைஞர் ஆவார்.

மேற்கோள்கள்

பிளமேன்கோ கிதார் கலைஞர்கள்
எசுப்பானிய இசைக் கலைஞர்கள்
1958 பிறப்புகள்
வாழும் நபர்கள்
பிளமேன்கோ
அல்மேரீயா

அல்மேரீயா என்பது எசுப்பானியாவிலுள்ள அல்மேரியா ப்ராவின்சின் தலைநகரம் ஆகும். இது, தென்-கிழக்கு எசுப்பானியாவில் நடுநிலக் கடல் அருகே உள்ளது. இதன் பெயர் ஆந்தலூசிய அரபு மொழியிலிருந்து வருகிற Al-Mariyya (கண்ணாடி) என்னும் சொல்லிலிருந்து வருகிறது.

மேற்கோள்கள்

எசுப்பானிய நகரங்கள்
மானோலோ சான்லூக்கார்

மானோலோ சான்லூக்கார் ஒரு பிளமேன்கோ இசை அமைப்பாளரும் கிதார் கலைஞரும் ஆவார். இவர், 1945ஆம் ஆண்டில் காதீசிலுள்ள சான்லூக்கார் தே பாறாமேதாவில் பிறந்தார். இவரது இயற்பெயர் மானுவேல் மூன்யோஸ் ஆல்க்கோன் (Manuel Muñoz Alcón) ஆகும். இன்றைய காலகட்டத்தில் இவர் ஒரு மிக முக்கியமான இசை அமைப்பளாராகக் கருதப்படுகிறார்.

மேற்கோள்கள்

கிதார் கலைஞர்கள்
எசுப்பானிய இசைக்கலைஞர்கள்
பிளமேன்கோ கிதார் கலைஞர்கள்
இசையமைப்பாளர்கள்
வாழும் நபர்கள்
1943 பிறப்புகள்
ஹுவான் மார்த்தீன்

ஹுவான் கிரிஸ்தோபால் மார்த்தீன் (Juan Cristóbal Martín, பிறப்பு: 1948) எசுப்பானிய பிளமேன்கோ கிதார் கலைஞர். இவர் எசுப்பானியாவின் மாலகா நகரில் பிறந்தவர். இவர், கிதார் பயிற்சி நூல்களின் நூலாசிரியரும் ஆவார்.

மேற்கோள்கள்

கிதார் கலைஞர்கள்
பிளமேன்கோ கிதார் கலைஞர்கள்
எசுப்பானிய இசைக்கலைஞர்கள்
1948 பிறப்புகள்
வாழும் நபர்கள்
பாக்கோ தே லூசீயா

பாக்கோ தே லூசீயா (Paco de Lucía, 21 டிசம்பர் 1947 – 25 பெப்ரவரி 2014), ஒரு புகழ்பெற்ற எசுப்பானிய இசை அமைப்பாளரும் கிதார் கலைஞரும் ஆவார். இவர் எசுப்பானியாவில் அல்கேசீராசில் பிறந்தார். இவர் இவரது இயற்பெயர் பிரான்சிஸ்கோ சான்ச்செஸ் கோமெஸ் ஆகும்.

வெளி இணைப்புகள் 
http://www.youtube.com/watch?v=b3p48EezhOU (பாக்கோ தே லூசியாவின் ரும்பா)

எசுப்பானிய இசைக்கலைஞர்கள்
1947 பிறப்புகள்
2014 இறப்புகள்
பிளமேன்கோ கிதார் கலைஞர்கள்
இலக்குக் குச்சி

இலக்குக் குச்சி (stump) என்பது துடுப்பாட்டத்தின் போது பயன்படுத்தப்படும்  இலக்கில் காணப்படும் நிலைக்குத்துத் தடிகள் ஆகும். இதன் தோற்றம் தரையில் நிலைக்குத்தாக ஊன்றப்பட்ட மூன்று குச்சங்களும் அவற்றின் மேல் வைக்கப்பட்ட இரண்டு சிறிய குறுக்குத்தடிகளும் ஆகும். இலக்குக் குச்சிகள் பொதுவாக மரத்தினாலானவை. வீசுகளத்தின் இரண்டு முனைகளில் இரு இலக்குகள் அமைக்கப்பட்டிருக்கும். ஒரு இலக்கின் மொத்த அகலம் 9 அங்குலம் (22.9 செமீ) ஆகும். 

ஒவ்வொரு இலக்குக் குச்சியும் 28 அங்குலம் (71.1 செமீ) உயரமும் கூடிய விட்டமாக 1 அங்குலத்தையும் (3.81 செமீ) குறைந்த விட்டமாக  1 (3.49 செமீ) அங்குலத்தையும் கொண்டிருக்கும். இலக்குக் குச்சியின் ஒரு முனை தரையில் நடப்பட வசதியாக கூறாக கானப்படுவதோடு மற்றைய முனையில் இணைப்பான்களைத் தாங்கும் வகையில் அரைவட்டவடிவத் தவாளிப்பு காணப்படும்.

மேற்கோள்கள்

துடுப்பாட்டம்
காம்பே வளைகுடா

காம்பே வளைகுடா (Gulf of Khambhat) என்று வரலாற்று ரீதியாக அறியப்படும் காம்பத் வளைகுடா, இந்தியாவின் அரேபிய கடல் கடற்கரையில் உள்ள ஒரு விரிகுடா ஆகும். மும்பைக்கு வடக்கே குசராத்து மாநிலம் மற்றும் டையூ தீவின் எல்லையாக இது உள்ளது. காம்பே வளைகுடா வடக்கில் சுமார் 200 கிமீ (120 மைல்) நீளம், 20 கிமீ (12 மைல்) அகலம் கொண்டும் தெற்கில் 70 கிமீ (43 மைல்) அகலமும் கொண்டும் அமைந்துள்ளாது. குசராத்து மாநிலத்தில் பாய்கின்ற முக்கிய நதிகளான நர்மதா, தபதி, மாகி மற்றும் சபர்மதி ஆகிய நதிகள் காம்பே வளைகுடாவில் வளைகுடாவில் முகத்துவாரங்களை உருவாக்குகின்றன.

காம்பே வளைகுடா கத்தியவார் தீபகற்பத்தை குசராத்தின் தென்கிழக்கு பகுதியிலிருந்து பிரிக்கிறது.

காம்பே வளைகுடாவின் குறுக்கே 30-கிலோமீட்டர் (19 மைல்) அணை, கல்பசார் திட்டம் என்ற பெயரில் கட்ட திட்டமிடப்பட்டுள்ளது.

வனவிலங்குகள் 

காம்பே வளைகுடாவின் மேற்கில், கிர் வன தேசிய பூங்கா மற்றும் அதன் சுற்றுப்புறங்கள், கத்தியவார் அல்லது சௌராசுட்டிரா பகுதியில் ஆசிய சிங்கங்கள் வாழ்கின்றன.  வளைகுடாவின் கிழக்கே, தாங்குசு காடு மற்றும் குசராத்து, மகாராட்டிரா மற்றும் மத்தியப் பிரதேசம் சந்திக்கும் இடத்தில் அமைந்துள்ள சூல்பனேசுவர் காட்டுயிர்க் காப்பகத்தில் வங்காளப் புலிகள் வாழ்கின்றன.

காம்பே வளைகுடாவை சுற்றியுள்ள பகுதிகள்

 கிர்சோம்நாத் மாவட்டம்
 அம்ரேலி மாவட்டம்
 பவநகர் மாவட்டம்
 அகமதாபாத் மாவட்டம் 
 ஆனந்த் மாவட்டம்
 வதோதரா மாவட்டம்
 பரூச் மாவட்டம் 
 சூரத் மாவட்டம்
 நவ்சாரி மாவட்டம்
 வல்சத் மாவட்டம்
 டாமன் மற்றும் டையூ

இதனையும் காண்க
 கட்சு வளைகுடா
 மன்னார் வளைகுடா

மேற்கோள்கள் 

வளைகுடாக்கள்
குசராத்து
இந்தியப் புவியியல்
கமீய் இலெமானியேர்

அன்தோயின் லூயீஸ் கமீய் இலெமானியேர் (Camille Lemonnier) மார்ச்சு திங்கள் 24ஆம் தேதி 1844ஆம் ஆண்டில் பிறந்தார். இவர் ஒரு பெல்சிய எழுத்தாளரும், கவிதையாளரும், நிருபரும் (செய்தியாளரும்) ஆவார். இவரது முதல் படைப்பு 1863ஆம் ஆண்டில் இவரால் எழுதப்பட்ட சலாங் த ப்ர்யுக்செல் (Salon de Bruxelles) ஆகும். இவரது புகழ்பெற்ற படைப்பு 1881ஆம் ஆண்டில் இவரால் எழுதப்பட்ட அங் மால் (Un Mâle) ஆகும். இவர், சூன் திங்கள் 13ஆம் தேதி 1913ஆம் ஆண்டில் உயிர் நீத்தார்.

படைப்புகள்

Salon de Bruxelles (1863)
Nos Flamands (1869)
Croquis d'automne (1870)
Paris-Berlin (1870)
G. Courbet, et ses œuvres (1878)
Un Coin de village (1879)
Un Mâle (1881)
Le Mort (1882)
L'Hystérique (1885)
Happe-chair (1886)
L'Histoire des Beaux-Arts en Belgique 1830-1887 (1887)
En Allemagne (1888)
La Belgique (1888)
Ceux de la glèbe (1889)
Le Possédé (1890)
La fin des bourgeois (1892)
L'Arche, journal d'une maman (1894)
La Faute de Mme Charvet (1895)
L'Ile vierge (1897)
L'Homme en amour (1897)
Adam et Eve (1899)
Au Coeur frais de la forêt (1900)
Le Vent dans les moulins (1901)
Le Petit Homme de Dieu (1902)
Comme va le ruisseau (1903)
Alfred Stevens et son œuvre (1906)

மேற்கோள்கள்

பிரெஞ்சு எழுத்தாளர்கள்
பெல்சிய எழுத்தாளர்கள்
1913 இறப்புகள்
1844 பிறப்புகள்
ஏதண்டம்

ஏதண்டம் (viaduct) சிறிய பாவுநீளங்கள் சிலவற்றைக் கொண்டுள்ள ஒரு பாலம் ஆகும். ரோம தொட்டிப் பாலங்களைப் போலவே பண்டைய ஏதண்டங்களும் வளைவுகளைக் கொண்டு ஆக்கப்பட்டிருந்தன. ஏதண்டங்கள் தரை, நீர் அல்லது இவையிரண்டையுமே பாவும் வகையில் அமைக்கப்படலாம்.

தொடருந்து மையங்களாக விளங்கும் நகரங்களில் ஏதண்டங்கள் கூடுதலாக பயன்படுத்தப்படுகின்றன. தொடருந்து பாதைக்கும், நெடுஞ்சாலைகளும் சந்திக்கும் இடங்களில் வாகன நெரிசலைத் தவிர்க்கும் பொருட்டு ஏதண்டங்கள் பயன்படுத்தப்படுகின்றன. சில ஏதண்டங்கள் தொடருந்துப்பாதைகளை பள்ளத்தாக்குகளுக்கு குறுக்க்காக பாவுவதற்கு பயன்படுத்தப்படுகின்றன. விரைவு நெடுஞ்சாலைகளில் வெள்ளப்பெருக்கு அபாயமுள்ள சதுப்புநிலப் பகுதிகளைக் கடப்பதற்கும் ஏதண்டங்கள் பயன்படுத்தப்படுகின்றன.

மேற்கோள்கள்

போக்குவரத்து
பாலங்கள்
உரோமான்சா

உரோமான்சா என்னும் சொல், பல நூற்றாண்டு பழமைப்பெற்றது. இது, எசுப்பானியாவில் பாடப்பட்ட சில பாடலகை குறிக்க பயன்படுத்தப்பட்டது. பின்பு, இது வெறும் பாடல்களை மட்டுமின்றி, இசைக் கருவிகளையும் குறிக்க பயன்படுத்தப்பட்டது.

மேற்கோள்கள்

பாடல் வகைகள்
இசை வகைகள்
மேற்கத்திய செம்மிசை வகைகள்
லோர்ட் ஹாவ் தீவு

லோர்ட் ஹாவ் தீவு (Lord Howe Island, () என்பது ஆஸ்திரேலியாவின் பெருநிலப்பரப்பில் இருந்து 600 கிமீ (370 மைல்) கிழக்கே பசிபிக் பெருங்கடல் பகுதியில் அமைந்துள்ள சிறிய தீவு. லோர்ட் ஹாவ் தீவுகளின் கூட்டத்தில் 20 கிமீ தென்கிழக்கே உள்ள போல் பிரமிட் உம் அடங்கும். இத்தீவுக் கூட்டம் லோர்ட் ஹாவ் தீவுச் சபையினால் நிர்வகிக்கப்படுகிறது. இவ்வமைப்பானது நியூ சவுத் வேல்ஸ் மாநிலத்தின் 175 உள்ளக அமைப்புகளில் ஒன்றாகும். இது ஆஸ்திரேலியாவின் உள்ளூராட்சிப் பகுதிகளுள் அடங்காது. எனவே இது "இணைக்கப்படாத பகுதி" (unincorporated area) என அழைக்கப்படுகிறது. இத்தீவுச் சபையினால் தன்னாட்சி முறையில் ஆளப்படுகிறது. லோர்ட் ஹாவ் தீவு அதன் தனித்தன்மையான அழகிற்காகவும், இங்குள்ள பல்லின உயிரினங்களுக்காகவும், இத்தீவு உலகப் பாரம்பரியக் களமாக 1982 ஆம் ஆண்டில் அறிவிக்கப்பட்டது.

இத்தீவின் பொதுவான நேர வலயம் UTC+10:30. கோடை நேர பகலொளி சேமிப்புக் காலத்தில் அரை மணி நேரம் முன் தள்ளப்படும் (ஒருங்கிணைந்த அனைத்துலக நேரம்+11).

வரலாறு 
லோர்ட் ஹாவ் தீவு 1788, பெப்ரவரி 17 ஆம் நாள் லெப். ஹென்றி லிட்ஜ்பேர்ட் போல் என்பவர் தலைமையிலான "எச்எம்எஸ் சப்ளை" என்ற கப்பல் மாலுமிகளினால் கண்டுபிடிக்கப்பட்டது. இவர் அந்நேரம் பொட்டனி விரிகுடாவில் இருந்து நோர்போக் தீவுக்கு குற்றவாளிகளை ஏற்றிக் கொண்டு அங்கு குடியேற்றத் திட்டத்தை ஆரம்பிக்கச் செல்லும் வழியில் இத்தீவைக் கண்டுபிடித்தார். திரும்பி வரும் வழியில் 1788 மார்ச் 13 ஆம் நாளில் தனது சிறு குழுவொன்றை அத்தீவுக்கு அனுப்பினார். மனிதவாழ்வற்ற தீவாக அது அப்போது இருந்தது. அத்துடன் தெற்கு பசிபிக்கின் பொலினீசிய மக்கள் எவரினதும் காலடி பட்டிருக்கவில்லை. இப்பகுதியில் உள்ள லிட்ஜ்பேர்ட் மலை, போல் பிரமிட் ஆகியன இவரது நினைவுப் பெயர்களாகும். இத்தீவின் பெயர் முடியரசின் முதலாவது பிரதிநிதி (1st Earl) ரிச்சார்ட் ஹாவ் என்பாரின் நினைவாகச் சூட்டப்பட்டது.

குறிப்புகள்

வெளி இணைப்புகள் 
Lord Howe Island Tourism Association web site (Regarded by local residents as the "Official" home page)
World heritage listing for Lord Howe Island

ஆஸ்திரேலியத் தீவுகள்
ஆத்திரேலியாவின் உலக பாரம்பரியக் களங்கள்
வரிசைப் பட்டியல்

வரிசைப் பட்டியல் என்பது தரவுகளை ஒழுங்கமைத்து காட்சிப்படுத்த உதவும் ஒரு தகவல் வெளிப்படுத்தல் முறையாகும். வரிசைப் பட்டியல்கள் தொடர்பாடல், ஆய்வு, தரவு பகுப்பாய்வு துறைகளில் பரந்த பயன்பாட்டில் இருக்கின்றன. ஒரு வரிசைப் பட்டியல் வரிசைகளையும், நிரல்களையும் கொண்டிருக்கிறது.

இதனை அட்டவணை என்றும் கூறுவர். நூலக அறிவியலில் புத்தகப் பட்டி அட்டவணை என்பர்.

மேற்கோள்கள்

வரைபடங்கள்
தரவுத்தளங்கள்
பட்டியல்கள்
ஒளியணுவியல்

ஒளியணுவியல் என்பது ஒளியை உற்பத்தி செய்தல், உமிழ்தல், பரப்புதல், பண்பேற்றல், குறைகை முறைவழியாக்கல், ஆளிதிருப்பல், பெருக்குதல், உணர்தல் உட்பட பல செயற்பாடுகளை ஆயும் இயல் ஆகும். ஒளித் தொடர்பாடல் (Optical communication), கதிரொளி மின்கலம் (Solar cell), ஒளிகாலும் இருமுனையம் என பல முக்கிய பயன்பாடுகள் இத்துறைக்கு உண்டு. குறிப்பாக இக்காலத்தில் அறிமுகப்படுத்தப்பட்டு வரும் நுண் ஒளியணுவியல் கருவிகள் (micro photonics equipment), பல இடங்களில் இலத்திரனியல் கருவிகளை மேலும் திறைமையாக ஈடு செய்து வருகின்றன.

மேற்கோள்கள்

ஒளியணுவியல்
ஒளியியல்
பெப்ரவரி 30

பெப்ரவரி 30 சில நாள்காட்டிகளில் குறிக்கப்படுகிறது. எனினும், கிரெகொரியின் நாட்காட்டியில் பெப்ரவரிக்கு 28 அல்லது 29 நாட்களே உள்ளன.

சுவீடனின் நாட்காட்டி 

சுவீடன் பேரரசு (அந்நாளில் பின்லாந்து உள்ளடக்கியிருந்தது) 1700 ஆம் ஆண்டில் ஜூலியன் நாட்காட்டியிலிருந்து கிரெகொரியின் நாட்காட்டிக்கு மாற அதனைக் கடைபிடிக்க அடுத்த 40 ஆண்டுகளுக்கு நெட்டாண்டு நாளை விடுவிக்க திட்டமிட்டிருந்தனர். அதன்படி 1700 பெப்ரவரியில் விடுவித்திருந்தாலும் பெரும் வடக்குப் போரின் கவனத் திருப்பலால் 1704 மற்றும் 1708 ஆண்டுகளில் அவ்வாறு செய்ய மறந்து நெட்டாண்டு நாட்களாகவே வைத்திருந்தனர். குழப்பங்களையும் மேலும் எழும் தவறுகளைத் தவிர்க்கவும், அந்த ஆண்டு பெப்ரவரி மாதத்தில் ஒரு நாள் கூட்டப்பட்டு பெப்ரவரி 30 உருவானது. ஜூலியன் நாட்காட்டியில் அது பெப்ரவரி 29 இற்கும் கிரெகொரியின் நாட்காட்டியில் அது மார்ச் 11 இற்கும் இணையானதாகும். பின்னர் 1753-இல் பெப்ரவரியின் கடைசி பதினோரு நாட்களை விடுவித்து இறுதியாக சுவீடன் கிரெகொரியின் நாட்காட்டிக்கு மாறியது.

சோவியத் நாட்காட்டி 
மிகுதியான செய்திகள் சோவியத் கூட்டாட்சியில் 1929 - 1940 கால கட்டத்தில் 30 நாட்கள் கொண்ட மாதங்கள் வழமையிலிருந்ததாகக் கூறினாலும், மற்ற செய்திகளிலிருந்தும் கிடைத்த அந்த கால நாட்காட்டி தாள்களையும் கொண்டும் பார்க்கையில் அங்கு கிரெகோரியின் நாட்காட்டியே வழக்கில் இருந்ததாகத் தெரிகிறது. அதனால் சோவியத் நாட்காட்டியில் பெப்ரவரி 30 இருந்ததில்லை.
.

1950 – மு. க. அழகிரி, தமிழக அரசியல்வாதி

ஆரம்ப ஜூலியன் நாட்காட்டி 
கிமு 45 மற்றும் கிமு 8 இடைப்பட்ட காலகட்டங்களில் 13ம் நூற்றாண்டு அறிஞர் சாக்ரோபோஸ்கோவின் கூற்றுப்படி ஜூலியன் நாட்காட்டியில் பெப்ரவரிக்கு நெட்டாண்டுகளில் 30 நாட்கள் இருந்தன; பின்னரே தனது வளர்ப்பு தந்தை ஜூலியஸ் சீசர் நினைவாக பெயர் கொண்ட சூலை மாதம் 31 நாட்களைக் கொண்டிருந்ததைப் போல தன் பெயர் கொண்ட ஆகஸ்ட் மாதமும் 31 நாட்களைக் கொண்டிருத்தல் வேண்டும் என அகஸ்ட்டஸ் சீசர் பெப்ரவரியின் நீளத்தைக் குறைத்தான் என்பது 13ஆம் நூற்றாண்டு அறிஞர் சாக்ரோபோஸ்கோவின் கூற்று. இருப்பினும் வரலாற்று ஆதாரங்கள் இக்கூற்றை, அலெக்சாண்டரின் நாட்காட்டியுடன் ஒரு நாளுக்கு இரு தேதிகள் செய்தி உள்ளிட, மறுக்கின்றன. ஜூலியன் நாட்காட்டியில் இது தொடர்புள்ள செய்தியையும் பார்க்கவும்.

செயற்கை நாட்காட்டிகள் 
சில செயற்கையான நாட்காட்டிகள் கூட பெப்ரவரிக்கு 30 நாட்கள் கொண்டிருக்கும். எடுத்துக்காட்டாக, வானிலை பற்றிய முன்மாதிரியில் புள்ளிவிவரங்களை எளிதாக்க 30 நாட்கள் கொண்ட 12 மாதங்கள் எடுத்துக்கொள்ளப்படலாம். இது ஒரு எடுத்துக்காட்டு:
பொது சுழற்சி முன்மாதிரி

மேற்கோள்கள்

துணை நூல்கள்

வெளி இணைப்புகள் 
 இயற்கையாளர் பஞ்சாங்கம் பெப்ரவரி 30 
 பெப்ரவரி 1712யில் 30 நாட்கள் 
 நாட்காட்டியில் மாற்றங்கள் - சுவீடன் 

பெப்ரவரி
சமுத்திரக்கனி

சமுத்திரக்கனி (Samuthirakani) இந்தியாவின் தமிழ்நாட்டைச் சேர்ந்த ஓர் இயக்குநர் மற்றும் நடிகராவார். 1973 ஆம் ஆண்டு ஏப்ரல் மாதம் 26 ஆம் தேதியன்று இவர் பிறந்தார். பல தெலுங்கு மற்றும் மலையாள படங்களில் தோன்றியதுடன் தமிழ் படங்களில் முக்கியமாக பணியாற்றுகிறார். பார்த்தாலே பரவசம் படத்தில் இயக்குநர் கே.பாலசந்தரிடம் உதவியாளராக பணியாற்றினார். விசாரணை திரைப்படத்திற்காக 2016 இல் சிறந்த துணை நடிகருக்கான தேசிய திரைப்பட விருதை வென்றார்.

திரைப்பட வரலாறு

இயக்குனராக

நடிகராக

தொலைக்காட்சி

பின்னணி குரல் கொடுத்தவைகள்

மேற்கோள்கள்

வெளி இணைப்புகள் 
 இணையதள திரைப்பட தரவுத்தளத்தில்இயக்குநர் சமுத்திரக்கனி
 ஓபரா கிங் 

தமிழ்த் திரைப்பட இயக்குநர்கள்
தமிழ்த் திரைப்பட நடிகர்கள்
1973 பிறப்புகள்
வாழும் நபர்கள்
தமிழ்நாட்டுத் திரைப்பட நடிகர்கள்
தமிழ்நாட்டுத் திரைப்பட இயக்குநர்கள்
தமிழ்த் தொலைக்காட்சி நாடக இயக்குநர்கள்
சங்கர் கணேஷ்

சங்கர் கணேஷ்  (Shankar–Ganesh) என அறியப்படும் இரட்டையர்கள் இந்திய  திரையிசை உலகில் தமிழ், தெலுங்கு, மலையாளம் மற்றும் கன்னடத் திரைப்படங்களுக்கு 50 ஆண்டுகளுக்கும் மேலாக பணிபுரிந்து வருபவர்கள்.

இவர்கள் தங்கள் இசைப் பயணத்தை தமிழ்த் திரையுலகின் மற்றொரு இசையமைப்பாளர் இரட்டையர்களான விஸ்வநாதன்-ராமமூர்த்தி மேற்பார்வையில் ஆரம்பித்தனர். இவர்களது முதல் படம் 1967ஆம் ஆண்டின் மகராசி ஆகும். திருப்புமுனையாக அமைந்த படம் ஆட்டுக்கார அலமேலு..

இசையமைப்பு பட்டியல் 
இவர்கள் இசையமைத்த சில திரைப்படங்கள்:

தமிழ்த் திரைப்படங்கள்

1960–1970களில்

1980களில்

1990களில்

மலையாளம் 
அயலத்தெ சுந்தரி
சக்ரவாகம்
சிரிக்குடுக்க
காமதேனு
தோல்க்கான் எனிக்கு மனசில்ல
பெண்ணொரும்பெட்டால்
பிரபு
அந்தப்புரம்
சந்திரபிம்பம்
அனுகிரகம்

விருதுகள்

வெளி இணைப்புகள் 
 
 எம்எஸ்ஐ இல் சங்கர் கணேஷ்

மேற்கோள்கள் 

1943 பிறப்புகள்
வாழும் நபர்கள்
இந்தியத் திரைப்பட இசையமைப்பாளர்கள்
தமிழ்த் திரைப்பட இசையமைப்பாளர்கள்
மலையாளத் திரைப்பட இசையமைப்பாளர்கள் 
தெலுங்குத் திரைப்பட இசையமைப்பாளர்கள்
கன்னடத் திரைப்பட இசையமைப்பாளர்கள்
ஃபயர்பக்

ஃபயர்பக் என்பது ஒரு மென்பொருள் வழு நீக்கல், கண்காணிப்பு, தொகுத்தல் கருவியாகும். இது வலைத்தளங்களை அமைக்கப் பயன்படுத்தப்படும் மீயுரைக் குறியீட்டு மொழி, சி.எசு.எசு, ஆவணப் பொருளாக்க மாதிரி, யாவா வரிவடிவம்  ஆகியவற்றை கையாள உதவுகிறது.  இது ஃபயர் ஃபாக்சு உலாவியில் ஒரு நீட்சியாக இயங்குகிறது.

உரிமம் 
கட்டற்ற மற்றும் திறந்த மூல நிரலியான இது பிஎசுடி என்னும் பெர்க்லி மென்பொருள் பரவல் உரிமத்தின் கீழ் வெளியிடப்பட்டுள்ள மென்பொருளாகும்.

வெளி இணைப்புகள் 
ஃபயர்பக் அதிகாரப்பூர்வ இணையத்தளம்
ஃபயர் ஃபாக்சு நீட்சி {{Webarchive|url=https://web.archive.org/web/20170424182937/https://addons.mozilla.org/en-US/firefox/addon/firebug/ |*ஃபயர்பக் விக்கி

மேற்கோள்கள்

வழு நீக்கிகள்
கட்டற்ற மென்பொருட்கள்
மென்பொருள் நீட்சிகள்
ஃ என்ற எழுத்தால் தொடங்கும் கட்டுரைத் தலைப்புகள்
மயன், அசுர கட்டிடக் கலைஞர்

மயாசுரன் அல்லது மயன்  என்பவன் இந்து தொன்மவியலில் புவியில் அசுர, தைத்ய மற்றும் இராக்கத இனங்களின் மாபெரும் அரசனாவான்.பாதாள உலகின் மாபெரும் கட்டிடக் கலைஞன்.

திரிபுரம் 

மயாசுரன் தனதாட்சியில் மூன்று பறக்கும் நகரங்களை வடிவமைத்து ஆண்டு வந்தான். அவை திரிபுரம் என அழைக்கப்பட்டது. திரிபுரம் செல்வச் செழிப்பில், அதிகாரத்தில் ஏழுலகிலும் சிறந்து விளங்கியது. ஆயினும் அவனது அட்டூழியங்களுக்காக அவனுக்கு வரமருளிய சிவபெருமானே அவனுடன் போரிட்டு திரிபுரம் எரித்தார். ஆயினும் திரிபுரமெரித்த சிவனே ஐங்கரனை நினைக்காதமையால் அவரது தேரச்சு முறிந்தது. அவ்விடமே அச்சிறுப்பாக்கம் என வழங்கப்படலாயிற்று.

இராமாயணத்தில் 
மாயா ராஷ்ட்ரா என்ற தனது தலைநகரைக் கட்டினான். இராவணனின் அழகிய மனைவி மண்டோதரியின் தந்தையாவான்.

மகாபாரதத்தில் 

காண்டவ வனம் பற்றியெரிந்த போது தன்னைக் கிருஷ்ணரும் அருச்சுனனும் காப்பாற்றியதற்கு நன்றி தெரிவிக்கு முகமாக பாண்டவர்கள் ஆட்சியில் தர்ம மகாராசனுக்கு இந்திரப்பிரஸ்தத்தில் சிறப்புமிக்க அரண்மனை ஒன்று கட்டிக் கொடுக்கிறான். மாயாசபை என பலராலும் புகழப்படும் இந்த அரண்மனையிலேயே நிலத்தை நீரென்றும் நீரை நிலமென்றும் தடுமாறும் துரியோதனனை கண்டு திரௌபதி சிரித்த நிகழ்ச்சி நடந்தது.

மேலும் பார்க்க 

 இராமாயணம்
 மகாபாரதம்

வெளி இணைப்புகள் 
 பாந்தியன் வலைத்தளம் (ஆங்கிலம்)
 மித் போக்லோர் ஆங்கில வலைத்தளம்
 காக்ஸ்நெட் பதிவு (ஆங்கிலம்) 

.

இந்திய தொன்மவியல்
மகாபாரதக் கதை மாந்தர்கள்
இராமாயணக் கதைமாந்தர்கள்
தானவர்கள்
திராவிட நாடு

திராவிட நாடு அல்லது திராவிடர் நாடு தெற்காசியாவில்  திராவிட மொழி பேசுபவர்களால் தனிநாடு கோரி முன்மொழியப்பட்ட பெயராகும். ஆரம்பகாலத்தில் இது தமிழர் வாழும் பகுதிகளுக்கு மட்டும் இக்கோரிக்கை எழுந்தது பின்னாளில் திராவிட மொழிகள் பேசும் பிற மாநிலத்தவர்களை (ஆந்திரப் பிரதேசம், கேரளா, மற்றும் கர்நாடகா) ஒருங்கிணைத்து கோரப்பட்டது. இக் கோரிக்கை இலங்கை, ஒரிசா, மகாராஷ்டிரா . ஆகியவற்றுக்கும் சேர்த்து கோரப்பட்டது.

மறு எழுச்சி
2017இல் இந்திய சுற்றுச்சூழல், வன மற்றும் பருவநிலை மாற்ற அமைச்சகம் இறைச்சிக்காக பசுக்களை கொல்வதற்கு தடை விதித்து ஒரு அறிவிப்பை வெளியிட்ட போது மாட்டிறைச்சி உணவுகள் பிரபலமாக இருக்கும் கேரளாவில் டுவிட்டர் உபயோகிப்பாளர்கள் திராவிட நாடு (#DravidaNadu) என்ற ஹேஸ்டேக்கை டிரெண்ட்டிங் ஆக்கினர். இந்த ஹேஸ்டேக்கிற்கு தமிழ்நாட்டில் உள்ள டுவிட்டர் உபயோகிப்பாளர்களிடம் இருந்தும் ஆதரவு கிடைத்தது. தேசியக் கட்சிகள் இதற்கு ஆதரவை மறுத்தன. 2018 ஆம் வருட ஆரம்பத்தில் தெலுங்கு தேசம் கட்சியின் நாடாளுமன்ற உறுப்பினரான முரளிமோகன் தென்னிந்திய மாநிலங்கள் மத்திய அரசால் வஞ்சிக்கப்படுவதைப்பற்றி கூறினார். இந்நிலை தொடர்ந்தால் தென்னிந்திய ஒரு தனி நாடாக மாறும் என்று எச்சரித்தார். மேலும் பல்வேறு தென்னிந்திய மாநிலங்களின் தலைவர்கள் பல்வேறு மாநிலங்களுக்கு  வரி பகிர்ந்தளிப்பதில் மத்திய அரசு பாரபட்சம் காட்டுவதை குறிப்பிட்டபோது, திராவிட முன்னேற்ற கழக தலைவர் மு. க. ஸ்டாலின் திராவிட நாடு கோரிக்கைக்கு, மற்ற மாநிலங்களும் இதே கருத்தை கொண்டிருக்கும் பட்சத்தில் தனது ஆதரவை தெரிவிப்பதாக கூறினார்.

மேற்கோள்கள் 

தமிழ்நாட்டு வரலாறு
திராவிட இயக்கம்
விடுதலை இயக்கங்கள்
இந்தியாவில் தேசியவாதம்
இந்தியாவில் பிரிவினைவாதம்
இரங்கிரி தம்புள்ளை பன்னாட்டுத் துடுப்பாட்ட அரங்கம்

இரங்கிரி தம்புள்ளை பன்னாட்டு துடுப்பாட்ட அரங்கம் இலங்கையின் வட மத்தியமாகாணத்தில் அமைந்துள்ள ஒரு துடுப்பாட்ட அரங்கமாகும். இவ்வரங்கம் தம்புள்ளைக்கு அருகில் இரங்கிரி தம்புள்ளை கோயிலுக்கு சொந்தமான 60 ஏக்கர் (240,000 m2) நிலத்தில் தம்புள்ளை குளத்தையும் தம்புள்ளை பாறையையும் பார்த்தபடி அமைக்கப்பட்டுள்ளது. இவ்வரங்கில் அண்ணளவாக 16,800 பேருக்கு இருக்கை வசதிகள் உள்ளது. 2000 ஆம் ஆண்டின் மார்ச் மாதம் இவ்வரங்கின் முதலாவது ஒருநாள் பன்னாட்டுத் துடுப்பாட்டப் போட்டி இங்கிலாந்து துடுப்பாட்ட அணிக்கும் இலங்கை துடுப்பாட்ட அணிக்கும் இடையில் நடைபெற்றது. 2003 ஆம் ஆண்டில் பகல் - இரவு ஆட்டங்களுக்காக இவ்வரங்கில் ஒளி வெள்ள விளக்குகள் அமைக்கப்பட்டன.

அரங்கம் 
ஆண்டு முழுவதும் ஒருநாள் பன்னாட்டுப் போட்டிகளை மழைத் தடங்கள் இல்லாமல் நடத்தக்கூடிய வகையில் இலங்கையின் உலர் வலயத்தில் ஒரு பன்னாட்டு துடுப்பாட்ட அரங்கம் இலங்கை துடுப்பாட்டத்துக்கு தேவைப்பட்டது. இலங்கை துடுப்பாட்ட கட்டுப்பாட்டு வாரியத்தின் அந்நாள் தலைவர் திலங்க சுமதிபால தலைமையில் கட்டுப்பாட்டு வாரியத்தின் நிதி ஒதுக்கீட்டில் நடைபெற்றது. 167 நாட்களில் இவ்வரங்கம் கட்டிமுடிக்கப்பட்டது. கட்டுமானப் பணிகளின் முடிவில் பன்னாட்டுப் போட்டிகள் நடைபெற்றாலும் பின்னர் நிலத்தின் குத்தகையில் ஏற்பட்ட சிக்கல்கள் காரணமாக 2003 ஆண்டுவரை போட்டிகள் நடைபெறவில்லை.

இவ்வரங்கின் பட்டிகை பந்துவீச்சாளர்களுக்கு சாதகமானதாகும். இங்கு காணப்படும் ஆழமற்ற நிலத்தடி நீர்மட்டத்தாலும் அதன் மூலம் பட்டிகையில் ஏற்படும் நீர் கசிவாலும் காலை வேளையில் வேகப் பந்துவீச்சாளர்கள் நன்மையடைவதோடு மாலையில் பட்டிகை நொறுங்கும் தன்மையைக் கொண்டிருப்பதால் சுழல்பந்துவீச்சாளர்களும் நன்மையடைகின்றனர்.

மேற்கோள்கள் 

இலங்கைத் துடுப்பாட்டத் திடல்கள்
பர்பரிகன்

பர்பரிகன் இந்து தொன்மவியலில் மகாபாரதத்தில் பீமனின் மகன் கடோற்கஜனுக்கும் யாதவ அரசன் மூருவின் மகள் மௌர்விக்கும் பிறந்தவனாவான். யட்சனான பர்பரிகன் மனிதனாக மறுபிறவி எடுத்தவன். பாண்டவர்கள் பக்கம் போராட விரும்பினாலும், தோற்கும் கட்சிக்கே ஆதரவு என்ற தனது கொள்கையால் கௌரவர்களுடன் சேர்ந்து கொள்கிறான்.

இராசத்தானில் பர்பரிகன் குருச்சேத்திரப் போரில் தனது தாத்தாக்களான பாண்டவர்கள் வெற்றி காண பலி கொடுக்கப்பட்டான் என நம்பப்படுகிறது. இந்தச் செய்கையால் கிருஷ்ணர் அவனைத் தெய்வமாக்குகிறார். அங்கு பர்பரிகன் கதுஷ்யாம்ஜி என வழிபடப்படுகிறார்.

வெளி இணைப்பு
 தமிழில் முழு மஹாபாரதம்

இந்திய தொன்மவியல்
மகாபாரதக் கதை மாந்தர்கள்
அரக்கர்கள்
சிங்களவர் விளையாட்டுக் கழக அரங்கம்

சிங்களவர் விளையாட்டுக் கழக அரங்கம்இலங்கையில் காணப்படும் துடுப்பாட்ட அரங்கங்களில் ஒன்றாகும். இலங்கையில் துடுப்பாட்டத்தைக் கட்டுப்படுத்தும் இலங்கை துடுப்பாட்ட வாரியத்தின் தலைமையகமும் இதுவாகும். இலங்கையில் நடைபெறும் முக்கிய பன்னாட்டுத் துடுப்பாட்டப் போட்டிகளையும், உள்நாட்டுத் துடுப்பாட்டப் போட்டிகளின் இறுதிப் போட்டிகளையும் இங்கு நடத்துவதால் இவ்வரங்கம் இலங்கையின் லோட்ஸ்  அரங்கம் எனப்படுகிறது. 1984 ஆம் ஆண்டு இலங்க்கைக்கு சுற்றுப்பயணம் மேற்கொண்டிருந்த நியூசிலாந்து துடுப்பாட்ட அணிக்கும் இலங்கை துடுப்பாட்ட அணிக்குமிடையில் நடைபெற்ற தேர்வுத்துடுப்பாட்டப் போட்டி இங்கு நடைபெற்ற முதல் தேர்வுத் துடுப்பாட்ட போட்டியாகும். இவ்வரங்கின் முதலாவது ஒருநாள் பான்னாட்டுத் துடுப்பாட்டப் போட்டி 1982 ஆம் ஆண்டு இங்கிலாந்து துடுப்பாட்ட அணிக்கும் இலங்கை துடுப்பாட்ட அணிக்கும் மிடையில் நடைபெற்றது.

வரலாறு 

1899 ஆம் ஆண்டு வேத்தியர் கல்லூரி, புனித தோமையார் கல்லூரி, வெசுலிக் கல்லூரின் ஆகியவற்றின் சிங்கள் மாணவர்கள் இணைந்து உருவாக்கிய அணி கோல்ட் துடுப்பாட்டக் கழகத்தை ஒரு ஓட்டத்தால் வென்றதை அடுத்து சிங்களவர் மட்டும் கொண்ட ஒரு துடுப்பாட்டக் கழகம் ஒன்றை அமைக்க திட்டமிடப்பட்டது. இதன் படி சிங்களவர் துடுப்பாட்டக் கழகம் அமைக்கப்பட்டது. கழகம் விகாரமாதேவி பூங்காவில் காணியை குத்தகைக்கு எடுத்தது. இது இலங்கை தொல்பெருள் காப்பகத்துக்கு அண்மையில் அமைந்திருந்தது. 1952 ஆம் ஆண்டு 20 ஏக்கர் காணி குத்தகைக்கு எடுக்கப்பட்டு தற்போதைய மைட்லாண்ட் இடத்துக்கு மாறியது. இரண்டாம் உலகப் போர் நடைபெற்ற காலத்தில் இவ்வரங்கம் நேச நாடுகளின் வானூர்தித் தளமாக காணப்பட்டது.

அரங்கம் 

இவ்வரங்கின் காட்சி அரங்கு 1956 ஆம் ஆண்டு டொனொவந் அந்திரே என்பவரின் அனுசரனையால் முதல் முறை அமைக்கப்பட்டது. 1970 களில் பாரிய ஓட்டப் பலகை அமைக்கப்பட்டாலும் பின்னர் அதற்கு பதிலாக தற்போதைய ஓட்டப்பலகை அமைக்கப்பட்டது.

மேற்கோள்கள்

வெளியிணைப்புகள் 

 Cricinfo SSC ground profile

இலங்கைத் துடுப்பாட்டத் திடல்கள்
டி. வி. இராமசுப்பையர்

டி.வி.இராமசுப்பையர் (அக்டோபர் 2, 1908 – ஜூலை 21, 1984) தினமலர் நாளிதழின் நிறுவனர். பொதுவாக டி.வி.ஆர் என அறியப்படும் இவர் கன்னியாகுமரி மாவட்டத்தை தமிழகத்துடன் இணைப்பதற்கான போராட்டத்தில் முக்கிய பங்கு வகித்தவர்.

வாழ்க்கைக் குறிப்பு

தகவல் மூலம் 

தமிழகத் தொழிலதிபர்கள்
1908 பிறப்புகள்
1984 இறப்புகள்
தமிழகப் பத்திரிகையாளர்கள்
இதழாசிரியர்கள்
கன்னியாகுமரி மாவட்ட நபர்கள்
பிரகாஷ் பதுகோனே

பிரகாஷ் பதுகோனே () (பிறப்புசூன்10, 1955) ஒரு இந்திய இறகுப்பந்தாட்ட வீரர். இங்கிலாந்தின் அனைவருக்குமான வெற்றி முதன்மைப் போட்டியில் வாகை சூடிய முதல் இந்திய வீரர். பதுகோனுக்கு 1982-ஆம் ஆண்டு பத்ம ஸ்ரீ விருதும் 1972-ஆம் ஆண்டு அருச்சுனா விருதும் அளிக்கப்பட்டன.

முக்கிய வெற்றிகள்
 1972 - அனைத்திந்திய அளவிலான இளையோருக்கான பட்டம்; அதே ஆண்டு அனைத்திந்திய அளவிலான பெரியவர்களுக்கான பட்டமும்.
 1978 - கனடாவில் நடைபெற்ற கூட்டரசு நாடுகளுக்கிடையேயான விளையாட்டுப் போட்டிகளில் ஒற்றையர் பிரிவில் தங்கம்.
 1980 - அனைவருக்குமான சுவீடன் போட்டி(Swedish Open), அனைவருக்குமான டென்மார்க் போட்டி(Danish Open), இங்கிலாந்தின் அனைவருக்குமான வெற்றி முதன்மைப் போட்டி (All-England Championship) ஆகியவற்றில் வெற்றி.

இந்திய இறகுப்பந்தாட்ட வீரர்கள்
1955 பிறப்புகள்
வாழும் நபர்கள்
பத்மசிறீ விருது பெற்ற விளையாட்டுத்துறையினர்
டி. என். ஏ பாலிமரேசு

டி.என்.ஏ பாலிமரேசு (DNA polymerase) என்னும் நொதியால் (enzyme) மரபுநூலிழை (DNA) பிரதியெடுக்கப்படுகிறது (Replication). பாலிமரேசு தொடர் வினை நுட்பத்தில் பயன்படும் டி.என்.எ பாலிமரேஸ் மிக வெப்பநிலையில் (எரிமலையில்) வாழும் பக்டீரியாவில் பிரித்தெடுக்கப்படுகிறது. கொதிநிலையில் வாழும் பக்டீரியா தெர்மசு அக்குவாட்டிக்கசில் (Thermus aquaticus) இருந்து பெறப்படும் நொதிக்கு மக்னீசியம் குளோரைடு (MgCl2) மற்றும் குறைந்த அளவிலான ஆக்கமும் (Processvity), அதனால் பிரதிஎடுத்தலின் போது தவறுகள் (mutation) மிகையாக நடைபெறுவதற்கு வாய்ப்புகள் உள்ளன. வினை முடிவின் பொழுது, அடினைன் (adenine) ஆல் ஏற்படுவதால் (A-tail end), தயமின்-வால் வேக்டோரில் (T-tail vector) மிக எளிதாக வடிவாக்கம் (Cloning) செய்யலாம்.

பைரோக்காக்கஸ் பூரியோசசு (Pyrococcus furiosus) இருந்து பெறப்படும் நொதிக்கு மக்னீசியம் சல்பேட் (MgSo4)- துணைபொருளாகப் (co-substrate) பயன்படுத்தபடும். இந்நொதியின் செயலின் ஆக்கம் மிக வீரியமாக இருப்பதால் மிகையாக பாலிமரேசு தொடர் வினை நுட்பத்தில் பயன்படுகிறது.

மேற்கோள்கள்

டி. என். ஏ
நொதிகள்
டி. ஏ. மதுரம்

டி. ஏ. மதுரம் (1918 -1974) தமிழ்த் திரைப்பட நகைச்சுவை நடிகையும் பாடகியும் ஆவார். 

திருச்சியில் 1918ஆம் ஆண்டு ஒரு கலைக்குடும்பத்தில் பிறந்தார். அவரது கணவர் என். எஸ். கிருஷ்ணன் திரை அறிமுகம் பெற்ற 1935லேயே தனிப்பட்ட முறையில் மதுரமும் திரைப்படங்களில் அறிமுகம் ஆனார். அப்போது அவர் பெயர் டி.ஏ. மதுரம் அல்ல, ”டி. ஆர். ஏ. மதுரம்”. இவரது முதல் திரைப்படம் ரத்னாவளி (1935). திருப்பூர் டாக்கீஸ் லிமிடெட் புனேவில் எடுத்த படம் ‘வசந்தசேனா'வில் (1936) கிருஷ்ணனுடன் முதன்முதலாக நடித்தார். அதன் பின்பு அவரின் இணையாகவே நடித்தார். நகைச்சுவையை சினிமா காட்சிகளாக மட்டுமின்றி பாடல்களாகவும் அமைக்க முடியும் என தனது கணவருடன் நிரூபித்தவர். சொந்த குரலில் பல பாடல்களை பாடியுள்ளார்.

நடித்த திரைப்படங்கள்
 ரத்னாவளி (1935)
 பக்த துளசிதாஸ் (1937)
 அம்பிகாபதி (1937)
 மாயா மச்சீந்திரா (1939)
 ராமலிங்க சுவாமிகள் (1939)
 பிரகலாதா (1939)
 நவீன விக்ரமாதித்தன் (1940)
 அசோக் குமார் (1941)
 ஆர்யமாலா (1941)
 கண்ணகி (1942)
 மனோன்மணி (1942)
 சிவகவி (1943)
 மங்கம்மா சபதம் (1943)
 ஹரிதாஸ் (1944)
 பூம்பாவை (1944)
 பர்த்ருஹரி (1944)
 பைத்தியக்காரன் (1947)
 சந்திரலேகா (1948)
 நல்ல தம்பி (1949) 
 ரத்னகுமார் (1949)
 மங்கையர்க்கரசி (1949)
 இன்பவல்லி (1949)
 பாரிஜாதம் (1950)
 லைலா மஜ்னு (1950)
 வனசுந்தரி (1951)
 பணம் (1952)
 வேதவதி அல்லது சீதா ஜனனம்

*(முழுமையான பட்டியல் அல்ல)

மறைவு 
மதுரம், மே மாதம் 23 ஆம் தேதி 1974ஆம் ஆண்டு காலமானார்.

மேற்கோள்கள்

தமிழ்த் திரைப்பட நடிகைகள்
1918 பிறப்புகள்
1974 இறப்புகள்
திருச்சி மாவட்ட நபர்கள்
தமிழ்த் திரைப்பட நகைச்சுவை நடிகைகள்
20 ஆம் நூற்றாண்டின் இந்திய நடிகைகள்
திருச்சிராப்பள்ளித் திரைப்பட நடிகைகள்
ஆர்.என்.ஏ. பாலிமரசு

ரிபோ கரு அமில (ஆர்.என்.ஏ) பாலிமரசு அல்லது சுருக்கமாக ஆர்.என்.ஏ பாலிமரசு (Ribonucleic acid (RNA) polymerase) மரபு ஈரிழையில் (DNA) இருந்து ரிபோ கரு அமில (ஆர்.என்.ஏ) உற்பத்தியில் ஈடுபடுகிறது. இந்த நொதியின் மரபணு பகுதியின் (coding region) கட்டமைப்பைப் பொறுத்து மூன்று வகையாக பிரிக்கலாம்.

 டி.என்.ஏ சார்ந்த ஆர்.என்.ஏ பாலிமரசு (அனைத்து உயிர்களிலும் இவை காணப்படும், விரிவாக அறிய கீழ் பார்க்கவும்)
 ஆர்.என்.ஏ சார்ந்த ஆர்.என்.ஏ பாலிமரசு (எ+கா: போலியோ வைரஸ்)
 ஆர்.என்.ஏ சார்ந்த டி.என்.ஏ. பாலிமரசு அல்லது ரிவேர்சு ட்ரன்ஸ்கரிப்டசு (Reverse transcriptase எ+கா: எச்.ஐ.வி)

டி.என்.ஏ சார்ந்த ஆர்.என்.எ பாலிமரசு 
நிலைகருவற்ற (நிலைக்கருவிலி), தெளிவற்ற உட்கரு உடையது. (எ.கா. பாக்டீரியா, நீல பாசிகள்) நுண்ணுயிர்களில் ஒரே ஒரு ஆர்.என்.ஏ பாலிமரசும், ஆனால் இவை பல நுண் துகளாக பகுக்கப்படுகிறது (எ+கா: ஆல்பா, பீட்டா). இவைகள் சிறு ஆர்.என்.ஏ மற்றும் பெரும் ஆர்.என்.ஏ. உற்பத்தியில் ஈடுபடுகிறது. நிலைகருவற்ற உயிர்களில் மரபணு பகுதி (exons or coding region), மரபணு அற்ற (intron or non-coding region) என்ற வேறுபாடுகள் கிடையாது.

நிலைக்கரு (மெய்க்கருவுயிரி) உயிர்களில் ஆர்.என்.ஏ பாலிமரசு மூன்று வகைகள் உள்ளன.

 ஆர்.என்.ஏ பாலிமரசு I
 ஆர்.என்.ஏ பாலிமரசு II
 ஆர்.என்.ஏ பாலிமரசு III.

அண்மையில் ஆர்.என்.ஏ பாலிமரசு IV மற்றும் ஆர்.என்.ஏ பாலிமரசு V கண்டுபிடிக்கப்பட்டன. இவ்விரண்டும் சிறு ஆர்.என்.எ (siRNA, short interfering RNA) உற்பத்திக்கு, தாவரங்களில் பயன்படுகிறது.

ஆர்.என்.ஏ பாலிமரசு I 

இந் நொதி ரிபோசோமல் ஆர்.என்.எ மற்றும் 28S, 18S, 5.8S (S- என்பது ஒரு அலகு) உற்பத்தியில் ஈடுபடுகிறது. இவைகள் ரிபோசோமில் காணப்படும்.

ஆர்.என்.எ பாலிமரசு II 
செய்தி ஆர்,என் .எ மற்றும் அதற்கு முந்திய ரிபோ கரு அமிலம் உற்பத்தி செய்கிறது. முந்திய ரிபோ கரு அமிலத்தில் மரபணு பகுதி, மரபணு அற்ற என்ற பகுதிகள் மிகுந்து காணப்படும். மரபணு அற்ற பகுதிகள் (introns or non-coding region) ஆர்.என்.எ முதிர்வாக்கம் ( RNA Splicing) என்ற நிகழ்வினால் செய்தி ஆர்.என்.எ வாக (mRNA) மாற்றப்படும்.

மேலும் இந் நொதி குறு ஆர்.என்.எ (micro RNA) உற்பத்தியிலும் ஈடுபடுகிறது. இவைகள் மரபணு அளவுகளை ( gene expression) கட்டுப்படுத்துகின்றன.

ஆர்.என்.ஏ பாலிமரசு III 
இந் நொதி டி.ஆர்.என்.ஏ உற்பத்திக்குப் பயன்படுகிறது.

மேற்கோள்கள்

மூலக்கூற்று உயிரியல்
நொதிகள்
சாபர் பனாகி

சாபர் பனாகி (English: Jafar Panahi, Persian: جعفر پناهی ; ஜாபர் பனாஹி) உலக அளவில் கவனிக்கப்படும் ஓர் இரானிய திரைப்பட இயக்குநர். இரானிய புதிய அலைவரிசை திரைப்பட இயக்குநர்களில் ஒருவரான பனாகியின் படங்கள் உலக அளவில் பல விருதுகளைப் பெற்றுள்ளன. 2000மாவது ஆண்டு நடைபெற்ற வெனிசு திரைப்பட விழாவில் பனாகியின் தி சர்க்கிள் (The Circle) என்ற திரைப்படத்துக்கு தங்க சிங்கம் விருதும், 2006ம் ஆண்டு நடைபெற்ற பெர்லின் திரைப்பட விழாவில் ஆப்சைடு (Offside) என்ற திரைப்படத்துக்கு வெள்ளிக்கரடி விருதும் கிடைத்தன.

இவரது திரைப்படங்கள் 

 தி ஊன்டட் கெட்சு (The Wounded Heads) - 1988
 கிசு (Kish) - 1991
 தி ப்ரென்ட் (The Friend) - 1992
 தி லாசிட்டு எக்சாம் (The Last Exam) - 1992
 தி ஒயிட் பலூன் (The White Balloon) - 1995
 அர்டேகவுள் (Ardekoul) - 1997
 தி மிரர் (The Mirror) - 1997
 தி சர்க்கிள் (The Circle) - 2000
 கிரிம்சன் கோல்டு (Crimson Gold) - 2003
 ஆப்சைடு (Offside) - 2006

வெளி இணைப்புகள் 
 சாபர் பனாகி உடன் ஒரு நேர்க்காணல் 
 Facebook-ல் சாபர் பனாகி

மேற்கோள்கள் 

ஈரானியத் திரைப்பட இயக்குநர்கள்
1960 பிறப்புகள்
வாழும் நபர்கள்
சாகரவ் பரிசு பெற்றவர்கள்
ஆர்.என்.ஏ முதிர்வாக்கம்

மூலக்கூற்று உயிரியலில் ரிபோ கரு அமிலம் முதிர்வாக்கம் (RNA processing or Splicing) என்பது ரிபோ கரு அமிலம் (ஆர்.என்.ஏ) நகலாக்கத்தில் மரபணுவிலுள்ள வெளியன்கள் (exons) வெளிப்படுவதற்கு முன் மரபணுவிலுள்ள அற்ற உள்ளன்கள் (introns) நீக்கப்படுகின்ற நிகழ்வு ஆகும். இவற்றில் வெளியன்கள் புரத உருவாக்கம், வெளிப்படுதலுக்கான தகவல்களைக் கொண்டவையாக இருக்கும். அதாவது வெளியன்களே புரத வெளிப்படுத்தலுக்கான குறியாக்க வரிசையைக் (Expressed sequence) கொண்டிருக்கும்.

பொதுவாக மரபு ஈரிழையில் (டி.என்.ஏ) இருந்து ரைபோ கரு அமிலம் உருவாகும் ஆர்.என்.ஏ. படியெடுப்பின்போது, உருவாகும் செய்திகாவும் ஆர்.என்.ஏ யில்  புரத உருவாக்கத்திற்கான தகவல்களற்ற உள்ளன்கள் நிறைந்து காணப்படும். அவ்வாறான ஆர்.என்.ஏ க்கள், "முந்திய ஆர்.என்.ஏ" (precursor RNA) அல்லது முதிர்வற்ற ரைபோ கரு அமிலம் (non-matured RNA) என அழைக்கப்படும். இவைகளில் மரபணுக் குறியீட்டுப் பகுதிகளைக் கொண்ட வெளியன்களும் (coding regions" or "Exons), மரபணுக் குறியீட்டுப் பகுதிகளற்ற உள்ளன்களும் (non-coding or introns) நிறைந்து காணப்படும். ஒரு மரபணுவிலுள்ள குறியீட்டுப் பகுதிகள் வெளிபடுப்படுத்தப்படுவதற்கு முன், மரபணுக் குறியீடற்ற பகுதிகள் அகற்றப்படும். அவ்வாறு உள்ளன்கள் நீக்கப்படுகின்ற நிகழ்வு "ரைபோ கரு அமில முதிர்வாக்கம்" (RNA splicing) எனப்படும்.

ஆரம்பத்தில் உள்ளன்கள், எந்த ஒரு புரதத்தையும் உருவாக்குவதற்கான தகவல்களற்ற அல்லது குறியீட்டுப் பகுதிகளற்றவையாகக் கருதப்பட்டமையால், இவற்றினால் எந்தவொரு நன்மையும் இல்லை என நம்பப்பட்டது. அண்மையில் குறு ஆர்.என்.ஏ (micro RNA) அவற்றில் இருந்து உற்பத்தி செய்யப்படுவது அறியப்பட்டதால், அவற்றின் முக்கியத்துவம் உணரப்பட்டது.

ஆர்.என்.ஏ முதிர்வாக்கம் பல வழிகளில் நடைபெறுகின்றன. இதற்கு சிறிய கரு ரிபோ கரு புரதம் (small nuclear robonuclear proteins) மிகையாக ஈடுபடுகிறது. இவைகள் ஆர்.என்.ஏ.யில் சில பிரிவு புள்ளிகளில் (branch point, பொதுவாக இவைகள் அடிநின் மிகுந்த பகுதிகளாக இருக்க கூடும்) ஒட்டி அல்லது இணைந்து, மரபணு அற்ற பகுதிகளை வெட்டி வெளித் தள்ளுகின்றன.

தன்முதிர்வாக்கம் (self-splicing)
தன்முதிர்வாக்கத்தின் போது, எந்த வித புரதமும் இல்லமால் ஆர்.என்.ஏ முதிர்வாக்கம் நடைபெறுகிறது. இதன் மூலம் ஆர்.என்.ஏ.யும் ஒரு நொதியாக செயல்பட முடியும் என நிருபிக்கப்பட்டது மற்றும் படிவளர்ச்சி (evolution) கொள்கையில் ஆர்.என்.ஏ. தான் முதலில் வந்திருக்கக்கூடும் என்ற கருத்தாக்கத்தை உண்டாக்கியது. ஏனெனில் ஆர்.என்.ஏ., டி.என்.ஏ. போல் இல்லாமல் ஒரு நிலையற்ற தன்மையைக் கொண்டுள்ளது. ஆர்.என்.ஏ. ஒரு மரபு இழையாகவும் (சில வைரசுக்களில்), ஒரு நொதியாகவும், வேதிப் பொருள்களில் அழியும் (NaOH) நிலையாக இருப்பதால் இவைகள் முதலில் தோன்றியிருக்கக் கூடும் என்ற கருத்தை  சில ஆய்வாளர்கள் முன்வைக்கிறார்கள்.

மேற்கோள்கள்

மூலக்கூற்று உயிரியல்
வடக்கின் வசந்தம் வேலைத்திட்டம்

வடக்கின் வசந்தம் வேலைத்திட்டம் என்பது இலங்கை உள்நாட்டுப் போரினால் பாதிக்கப்பட்ட இலங்கையின் வடக்கு மாகாணத்தை அபிவிருத்தி செய்யும் நோக்கில் இலங்கை அரசினால் முன்னெடுக்கப்பட்ட வேலைத்திட்டமாகும். இத்திட்டம் இலங்கையின் 2009 ஆம் ஆண்டிற்கான வரவு-செலவுத் திட்டத்தில் முன்மொழியப்பட்டது. இவ்வேலைத்திட்டத்தை முன்னெடுக்க அமைக்கப்பட்ட அதிபரின் செயற்குழுவின் தலைவராக பசில் ராஜபக்ச நியமிக்கப்பட்டார்.

கட்டங்கள்
இவ்வேலைத்திட்டம் மூன்று கட்டங்களாக மேற்கொள்ளப்படும் என இலங்கை அரசின் வருமானத்துறை அமைச்சர் இரஞ்சித் சியம்பலாபிட்டிய தெரிவித்தார். முதற்கட்டமாக இடம்பெயர்ந்த மக்களுக்கான கட்டாயத்தேவைகளை பெற்றுக் கொடுத்தலும் மீள் குடியேற்றலும் (180 நாள் துரித திட்டம்) இரண்டாம கட்டமாக வடக்கின் உட்கட்டமைப்புகளை செப்பனிடலும் (இடைக்கால திட்டங்கள்) மூன்றாம் கட்டமாக தொழிற்துறை அபிவிருத்தி திட்டங்களும் (நீண்டகால திட்டங்கள்) நடைபெறும் என அறிவிக்கப்பட்டுள்ளது. மூன்றாம் கட்டத்தின் போது மக்களாட்சியை நிலைநாட்டும் வேலைகளும் நடைபெறும் என அறிவிக்கப்பட்டுள்ளது.

மேற்கோள்கள்

வெளி இணைப்புகள்
 வடக்கின் வசந்தம் என்ற அழகிய பெயரில் தமிழரை மாயவலையில் வீழ்த்த முயற்சி, தினக்குரல்

வட மாகாணம், இலங்கை
2009 இல் இலங்கை